**OBAVIJEST O OSTVRIVANJU PRAVA NA PRISTUP INFORMACIJAMA**

Pravo na pristup informacijama ostvaruje se u skladu s odredbama Zakona o pravu na pristup informacijama (NN 25/13,85/15).

Neda Paškov, tajnica Tehničke škole imenovana je službenikom za informiranje te je zadužena za rješavanje pitanja ostvarivanja prava na pristup informacijama.

Pravo na pristup informacijama ostvaruje se usmenim ili pisanim podnošenjem Zahtjeva za pristup informacijama. O zahtjevu se odlučuje u roku od 15 dana od dana podnošenja urednog zahtjeva, s iznimkom ako je zahtjev nepotpun ili nerazumljiv.

Podnositelj zahtjeva može tražiti dopunu ili ispravak dostavljene informacije u roku od 15 dana od dana dobivanja informacije.

Pravo na pristup informacijama može se ograničiti u skladu s člankom 15. Zakona o pravu na pristup informacijama.

Škola ima pravo tražiti od podnositelja zahtjeva naknadu stvarnih materijalnih troškova koji nastaju pružanjem informacije, kao i naknadu troškova dostave tražene informacije temeljem Kriterija za određivanje visine naknade stvarnih materijalnih troškova i troškova dostave informacija objavljene u Narodnim novinama broj 12/14 i 15/14.

Popunjeni obrasci zahtjeva dostavljaju se poštom na adresu škole (Ante Šupuka 31) ili na e-mail adresu neda.paskov@skole.hr